COFNODION CYFARFOD CYNGOR CYMUNED A GYNHALIWYD AR DDYDD LLUN 17EG TACHWEDD 2014 YN NEUADD Y PENTREF

Yn bresennol; Y Cynghorydd Christian Pateman, Brian Thomas, Sheena Duller, Ifan Jones Evans a Gwyneth Davies.

Cafwyd ymddiheuriadau gan y Cynghorydd Nick McNally ac Eifion Smith.

Cafwyd ymddiheuriadau hefyd oddi wrth y Cynghorydd Ifan Davies a PCSO John Evans.

Hefyd yn bresennol oedd Mrs Gill Ogden, Llys y Wawr Ysbyty Ystwyth, a Mr Alun Jones Mount Pleasant Pontrhydygroes.

Gofynnodd y cadeirydd i Mrs Ogden os byddai yn dymuno i drafod eu materion gyda’r cyngor yn gyntaf.

Mae Mrs Ogden yn pryderu am y nifer cyson o draffig trwm sy'n teithio drwy'r pentref ar y B4343 bob dydd. Roedd hi'n holi am y posibilrwydd o gael cyfyngiadau uchder, lled a phwysau ar y ffordd gan ei bod yn pryderu bod cerbydau trwm yn teithio yn agos at ei heiddo. Mae hi'n deall bod yna gyfyngiad cyflymder 30mya ar y rhan hon o'r ffordd yn barod, ond gallai fod mesurau ychwanegol ar waith, ee goleuadau sy'n fflachio neu twmpathau cyflymder, ac os oes yna gyfraith yn eu lle i atal cerbydau trymion hyn rhag dod drwy'r pentref.

Dywedodd y Cyng Brian Thomas wrth Mrs Ogden bod y ffordd yn llwybr cludiant dynodedig ar gyfer lorïau coed ac ni fyddai unrhyw gyfyngiadau yn bosibl.

Gellid gofyn i'r cyngor sir i wneud arolwg ar y ffordd, gan ddefnyddio cownteri traffig neu i gael Itemiser draffig iw osod yn Ysbyty Ystwyth. Bydd y clerc yn anfon llythyr at adran Traffig Cyngor Sir Ceredigion.

Diolchodd Mrs Ogden y Cyngor Cymuned am eu hamser ac y byddai'n aros i glywed oddi wrthynt.

Gofynnwyd i Mr Alun Jones fynychu'r cyfarfod i drafod sefydlu gwefan ar gyfer y cyngor cymuned. Trafodwyd beth oedd eisiau gan y clerc a chynghorwyr a rhoddodd Mr Jones syniad o'r hyn y maent ei angen. Dywedodd Mr Jones wrth y cynghorwyr bod ganddo y cyfleuster i gynnal y wefan pe byddem yn dymunir.

Diolchodd y cynghorwyr i Mr Jones am ei amser.

Materion yn Codi;

hysbysfyrddau

Nid oes dal dim gair gan Mr Owen Hopkins ynghylch pris ar gyfer hysbysfwrdd ar gyfer Ysbyty Ystwyth

Pengwaith;

Nid yw cyngor cymuned wedi cael unrhyw ymateb gan yr adran gorfodi ynghylch y polytunnell sydd wedi cael ei godi gyferbyn Pengwaith, Ysbyty Ystwyth.

rhoddion

Llythyrau Rhodd oddi wrth y canlynol

Canolfan Bobath, Age Cymru, Eisteddfod Genedlaethol, Eisteddfod Llangollen.

Gohebiaeth

Derbynnwyd copi o e-bost a ddanfonwyd I Mrs Ogden Llys y Wawr, Ysbyty Ystwyth oddiwrth Mr Neil Garrod, Penaeth adran goleuadau stryd, Cyngor Sir Ceredigion yn egluro bod ei adran wedi gwneud y cwbl y medrant I leihayu y golau stryd sydd yn effeithio ar Llys y Wawr.